ธนาคารกรุงเทพ ต่อยอดบริการ Bank@POST
ธนาคารกรุงเทพ ต่อยอดบริการ Bank@POST ครบทั้ง ‘ฝาก-ถอน’ ได้ที่ไปรษณีย์ ตอบโจทย์คนใช้เงินสดช่วงปลายปี
27 ธ.ค. 2564

นางปรัศนี อุยยามะพันธุ์ ผู้ช่วยผู้จัดการใหญ่ ธนาคารกรุงเทพ จำกัด (มหาชน) เผยว่า ธนาคารได้ต่อยอดความร่วมมือกับไปรษณีย์ไทย ให้บริการ ‘[email protected]’ สามารถทำรายการ ‘ถอนเงินสดผ่านโมบายแบงก์กิ้ง จากธนาคารกรุงเทพ ได้ที่ไปรษณีย์’ จากปัจจุบันที่มีบริการรับฝากเงินสดเข้าบัญชีธนาคารกรุงเทพอยู่ก่อนแล้ว จึงช่วยเพิ่มความสะดวกให้ลูกค้าธนาคารกรุงเทพใช้บริการได้ทั้งฝากเงินและถอนเงินในจุดเดียว ผ่านเครือข่ายไปรษณีย์ที่มีอยู่กว่า 1,200 แห่งทั่วประเทศ โดยจะเริ่มให้บริการเงินสดได้ตั้งแต่วันที่ 27 ธันวาคม 2564 เป็นต้นไป ซึ่งสอดคล้องกับความต้องการใช้เงินสดที่มักจะเพิ่มสูงขึ้นกว่าปกติในช่วงปลายปีและเทศกาลปีใหม่ลูกค้าที่มีบัญชีสะสมทรัพย์ และบัญชีกระแสรายวัน ธนาคารกรุงเทพ สามารถถอนเงินผ่านโมบายแบงก์กิ้ง จากธนาคารกรุงเทพ โดยเลือกเมนู ‘ถอนเงินผ่านตัวแทน’ และเลือกตัวแทน ‘Thailand Post’ และระบุบัญชีและจำนวนเงินที่ต้องการถอน พร้อมกดยืนยัน ระบบจะสร้าง QR Code สำหรับทำรายการถอนเงิน (รายการมีอายุ 60 นาที) ลูกค้าแสดงบัตรประชาชนแบบสมาร์ทการ์ด และแสดง QR Code ให้พนักงานไปรษณีย์สแกน จากนั้น ลูกค้าสามารถรับเงินสดจากการถอนเงินดังกล่าว ผ่านไปรษณีย์ ทุกสาขาทั่วประเทศ ระหว่าง 8.30-20.00 น. ทั้งนี้ สามารถถอนเงินได้ตั้งแต่ 100-5,000 บาท/รายการ และสูงสุดไม่เกิน 20,000 บาท/วัน/บัญชีผู้ใช้บริการ โดยมีค่าธรรมเนียม 20 บาท/รายการ (อัตราค่าธรรมเนียมอาจเปลี่ยนแปลงโดยเป็นไปตามประกาศค่าธรรมเนียมธนาคาร)“ความร่วมมือกับไปรษณีย์ไทย ในฐานะผู้ให้บริการธนาคารตัวแทน หรือ Banking Agent นับเป็นอีกหนึ่งพันธมิตรสำคัญที่เสริมความแข็งแกร่งด้านเครือข่ายการให้บริการทางการเงินของธนาคารกรุงเทพ ซึ่งปัจจุบันธนาคารมีความร่วมมือกับพันธมิตรเพื่อให้บริการทั้งฝากและถอนเงิน รวมกว่า 15,000 จุด จึงช่วยอำนวยความสะดวกแก่ลูกค้าได้มากขึ้น โดยเฉพาะจุดที่ไม่มีสาขาหรือตู้เอทีเอ็มอยู่ในบริเวณใกล้เคียง หรือในพื้นที่ที่มีข้อจำกัดเรื่องการเดินทางเนื่องจากปัญหาการแพร่ระบาดของไวรัสโควิด–19 ขณะเดียวกันช่องทางนี้ยังคงมีแนวโน้มเติบโตอย่างต่อเนื่อง โดยในไตรมาส 3/2564 ปริมาณธุรกรรมผ่าน Banking Agent ของธนาคารกรุงเทพเติบโตขึ้นประมาณ 20% จากไตรมาสก่อนหน้า โดยมีมูลค่าธุรกรรมเพิ่มขึ้นคิดเป็น 25% จากไตรมาสก่อน จึงสะท้อนถึงความมุ่งมั่นของธนาคารกรุงเทพที่พยายามทำความเข้าใจพฤติกรรมและความต้องการของลูกค้า เพื่อพัฒนาบริการทางการเงินและช่องทางให้บริการที่ตอบโจทย์ลูกค้าได้จริง” นางปรัศนี กล่าวด้าน นางสาวปิลันธนี สุวรรณบุบผา รองกรรมการผู้จัดการใหญ่ ด้านธุรกิจไปรษณีย์ สายงานธุรกิจองค์กรบริษัท ไปรษณีย์ไทย จำกัด กล่าวว่า สำหรับความร่วมมือกับธนาคารกรุงเทพในการให้บริการถอนเงินผ่าน โมบายแบงก์กิ้ง ของธนาคารครั้งนี้ ถือเป็นการต่อยอดจากการให้บริการรับฝากเงินสด เพื่อให้ผู้ใช้บริการสามารถใช้บริการได้อย่างครบวงจร ตอบสนองความต้องการในการใช้จ่ายที่เพิ่มขึ้นและต้องการความสะดวกรวดเร็วของผู้ใช้บริการในปัจจุบัน โดยเฉพาะกลุ่มพ่อค้าแม่ค้า ซึ่งในปี 2564 ถือเป็นช่วงที่มีการแพร่ระบาดของโรคโควิด-19 ส่งผลต่อการเดินทางไปทำธุรกรรมฝาก-ถอนเงินสดที่ธนาคาร ประชาชนส่วนหนึ่งจึงหันมาใช้บริการนี้ ณ ปณ. ที่สะดวก โดยเฉพาะกลุ่มผู้ใช้บริการที่อาศัยอยู่ในพื้นที่ต่างจังหวัดที่ไม่มีสาขาของธนาคาร ซึ่งเรามีเครือข่ายที่ทำการที่อยู่ใกล้ชิดชุมชนกว่า 1,200 แห่งทั่วประเทศ ด้วยความคุ้นเคยและเข้าถึงง่ายในการใช้บริการกับไปรษณีย์ไทยจึงถือเป็นส่วนหนึ่งที่ทำให้ประชาชนเลือกจะทำธุรกรรมการเงินกับเรา พกแค่บัตรประชาชน และโมบายแบงก์กิ้ง จากธนาคารกรุงเทพก็สามารถทำได้ทั้งฝาก-ถอนเงินสด ทำให้ภาพรวมของการใช้บริการ [email protected] มีปริมาณการทำธุรกรรมโดยเฉลี่ยกว่า 40,000 รายการ/เดือน คาดว่าภายในสิ้นปี 2564 จะมีปริมาณการทำธุรกรรมการเงินผ่านไปรษณีย์ไทยมากกว่า 500,000 รายการ”ลูกค้าสามารถสอบถามข้อมูลเพิ่มเติมเกี่ยวกับบริการ ‘ถอนเงินผ่านโมบายแบงก์กิ้ง จากธนาคารกรุงเทพ ที่ไปรษณีย์ไทย’ ได้จากสื่อประชาสัมพันธ์ ของธนาคารกรุงเทพทุกช่องทาง ได้แก่ www.bangkokbank.com, Bangkok Bank Line Official หรือสอบถามรายละเอียดเพิ่มเติมที่ บัวหลวงโฟน โทร.1333 หรือ 0 2645 5555.